J U D I C I A 



DE COMMENTATIONIBUS AD QUAESTIONES 



DIE XV M. APEIL. A. MDCCCXLV 

 PROPOSITAS. 



Facu.'tas Medica proposita quaestione: 



// Quaeiitur descriptio pharmacognostica , pharmaceutica et pharmacodyna- 

 mica digitalis purpureae; facultas requirit, ut etiam propriis experimentis 

 iuvestigentur principia maxime activa hujus plantae singulorumque vires." 



accepit unicum responsum, cui syrabolum: 



a Ad utilitatem vitae omnia consilia factaque nostra dirigenda sunt." 



De qua Commentatione hoc tulit ordo judicium : 



In universum forma responsionis aptam compositionem non monstrabat, 

 neque accurate et diligenter disposita erat materies, quae ceterum non sine 

 multo labore videbatur collecta. Descriptio Botanica e bonis utique fontibus 

 ducta est, sed in ea prorsus desideravit Ordo judicium de rebus ex aucto- 

 ribus congestis. Pars Commentationis pharmaceutica ita se habet ut in ea 

 plurimum laboris positum videatur et ut operationes requisitae accurate et 

 prudenter institutae videantur, quamquam solum digitalinum exploratum 

 est. In universum quidem haec altera pars omnino laude digna est visa. 



Minus vero honorifice sensit facultas de parte tertia pharmacodynamica , 

 quum haec non sit completa et partes animalium experimentis subjectorum 

 post mortem haud satis accurate sint exploratae : turn etiam historiae mor- 

 borum, quae pariter instar baseos sunt, cui superstruitur ratiocinium de 

 facultate medicaminis , saepius alio modo quam fecit auctor intelligi et 

 possunt et debent. Quin in ipsa ratiocinatione de experimentis institutis, 

 itaque in factorum interpretatione passim desideravit Ordo debitum nexum 

 inter res observatas et ea quae ratiocinando inde deducta sunt. 



Ordo igitur sic judicavit: responsum non ita plane satisfecisse , ut 

 praemio dignum videretur; sed quum auctori significare vellet ipsius la- 



